ก.ล.ต. รับตรวจสอบ "ครูอ้อย เข็มทิศชีวิต" กรณีหุ้น ABC - FINNOMENA
ก.ล.ต. เผยอยู่ระหว่างตรวจสอบกรณี "ครูอ้อย" พัวพันหุ้น ABC หากเข้าข่ายผิดกฎหมายจะดำเนินการตามขั้นตอนระบุผู้ใดมีข้อมูลที่เป็นประโยชน์สามารถแจ้งมาที่ ก.ล.ต.ได้
22 มิ.ย. 2560

เครดิตภาพจาก : moneychannel
ก.ล.ต. เผยอยู่ระหว่างตรวจสอบกรณี “ครูอ้อย” พัวพันหุ้น ABC หากเข้าข่ายผิดกฎหมายจะดำเนินการตามขั้นตอนระบุผู้ใดมีข้อมูลที่เป็นประโยชน์สามารถแจ้งมาที่ ก.ล.ต.ได้
ก.ล.ต. ระบุว่าขณะนี้ข้อเท็จจริงเท่าที่ปรากฏในข่าวคงยังสรุปไม่ได้ว่ามีการกระทำที่เข้าข่ายผิดกฎหมายหลักทรัพย์หรือไม่
สำหรับในเรื่องการตรวจสอบการซื้อขายหลักทรัพย์โดยทั่วไปตลาดหลักทรัพย์ (ตลท.) และ ก.ล.ต. มีระบบที่ดูแลเป็นปกติอยู่แล้ว หากพบว่ามีการกระทำผิดกฎหมายก็จะดำเนินการอย่างเคร่งครัด
ทั้งนี้ ก่อนที่ผู้ลงทุนจะตัดสินใจลงทุน ควรมีความรอบคอบและตรวจสอบข้อมูลจากแหล่งที่น่าเชื่อถือ โดยเฉพาะอย่างยิ่งหากจะลงทุนด้วยเงินจำนวนมาก ควรขอคำแนะนำจากผู้ที่ได้รับอนุญาตจาก ก.ล.ต.
โดย “ครูอ้อย” เริ่มเข้าซื้อหุ้น ABC ตั้งแต่ปี 2557 ซึ่งเป็นถือหุ้นใหญ่เป็นอันดับ 3 ของบริษัท จำนวน 25,163,500 หุ้น (ราคาเคยปรับขึ้นจาก 18.20 บาทต่อหุ้นไปสูงสุดที่ 63.50 บาทต่อหุ้น ใน 5 วันทำการ) ราคาสูงสุด ณ ขณะนั้น คิดเป็นมูลค่ารวมทั้งสิ้น 1,597,882,250 บาท หรือเกือบ 1,600 ล้านบาท
หากเปรียบเทียบมูลค่าหุ้น ณ ปัจจุบัน จำนวนหุ้นที่ถืออยู่จำนวน 118,551,100 หุ้น ราคา 0.20 บาท (20 มิ.ย. 60) ทำให้มูลค่ารวมคงเหลือ 23.17 ล้านบาทเท่านั้น
ที่มา : http://www.moneychannel.co.th/news_detail/17516
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: